ห่างจากรถไฟฟ้าไม่มาก แต่อาจไม่สะดวกหากมากลุ่มใหญ่กว่า 4คน โดยมีรถยนต์มากกว่า 1คัน เพราะไม่สามารถจอดที่ถนนนอกบ้านได้ อาจโดนเจ้าของบ้านข้างๆตำหนิได้ หากจะเดินทางด้วย taxi จำเป็นต้องเรียก taxi 2คัน ให้เข้ามาสุดซอยเพื่อเดินทางพร้อมๆกันซึ่งเป็นเรื่องยาก. ง่ายสุดคือการเดินเท้าออกมา หากเป็นเวลากลางคืนนับว่าเปลี่ยวมาก ระหว่างซอยจะผ่านบ้านพักคนงานต่างชาติ. อีกเรื่องคือ หากใช้การนำทางด้วย google map จะไม่สามารถหาที่พักได้ จำเป็นต้องใช้ link ที่เจ้าของส่งมาให้ในภายหลังเท่านั้น.
ห้องพักสะอาดและกว้างขวางมาก เครื่องนอนคุณภาพสูง นอนหลับสบายมาก. เตียงเสริมมีให้ทุกห้อง สามารถเลื่อนออกมาใช้งาน แล้วซ่อนเก็บไว้ใต้เตียงหลักได้ แต่ทำให้เตียงหลักดูสูงเกินไปหน่อย
คุณ Tatiya เป็นมิตรมาก อยู่รอเราในวันแรกของการเข้าพักเพื่อแนะนำการใช้สิ่งอำนวยความสะดวกต่างๆ ซึ่งเวลานั้นคือ 22.30 น. ซึ่งดึกมากแล้ว. แมวทั้ง 2 ตัวก็น่ารักและเป็นมิตร. เด็กๆชอบมากๆ เราออกเดินทางกันประมาณ 9.00น. เข้าที่พัก 21.00น. คุณ Tatiya ให้ความเป็นส่วนตัวกับเรามาก